CELEX: 62010CN0621
Language: lv
Date: 2010-12-29 00:00:00
Title: Lieta C-621/10: Lūgums sniegt prejudiciālu nolēmumu, ko 2010. gada 29. decembrī iesniedza Administrativen sad Varna (Bulgārija) — АDSITS “Balkan and Sea prоperties ” /Varnas “Sūdzību un izpildes pārvaldības” direkcijas direktors (Direktor na Direkcia “Obzhalovane i upravlenie naizpalnenieto ” — Varna )

5.3.2011   
            
            
               LV
            
            
               Eiropas Savienības Oficiālais Vēstnesis
            
            
               C 72/15
            
         Lūgums sniegt prejudiciālu nolēmumu, ko 2010. gada 29. decembrī iesniedza Administrativen sad Varna (Bulgārija) — АDSITS“Balkan and Sea prоperties”/Varnas “Sūdzību un izpildes pārvaldības” direkcijas direktors (Direktor na Direkcia “Obzhalovane i upravlenie naizpalnenieto” — Varna)
   (Lieta C-621/10)
   2011/C 72/27
   Tiesvedības valoda — bulgāru
   
      Iesniedzējtiesa
   
   
      Administrativen sad Varna
   
   
      Lietas dalībnieki pamata procesā
   
   
      Prasītāja: АDSITS “Balkan and Sea prоperties”
   
   
      Atbildētājs: Varnas “Sūdzību un izpildes pārvaldības” direkcijas direktors (Direktor na Direkcia “Obzhalovane i upravlenie naizpalnenieto” — Varna)
   
   
      Prejudiciālie jautājumi
   
   
               1)
            
            
               Vai Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (1) 80. panta 1. punkta c) apakšpunkts ir jāinterpretē tādējādi, ka attiecībā uz piegādēm starp saistītām personām, — ja atlīdzība ir lielāka par tirgus vērtību, — nodokļu aprēķina bāze tikai tad ir vienāda ar darījuma tirgus vērtību, ja piegādātājs nav tiesīgs pilnībā atskaitīt priekšnodokli, kurš piemērojams par preču, kas tiek piegādātas, pirkumu vai ražošanu?
            
         
               2)
            
            
               Vai Direktīvas 2006/112 80. panta 1. punkta c) apakšpunkts ir jāinterpretē tādējādi, ka tad, ja piegādātājs ir izmantojis tiesības pilnībā atskaitīt priekšnodokli par precēm un pakalpojumiem, uz ko attiecas vēlākas starp saistītām personām veiktas piegādes ar lielāku vērtību nekā tirgus vērtība, un ja viņam šīs tiesības atskaitīt priekšnodokli nav koriģētas saskaņā ar Direktīvas 173. -177. pantu, dalībvalsts nedrīkst paredzēt nekādus pasākumus, kuros paredzēts, ka nodokļu aprēķina bāze ir vienīgi tirgus vērtība?
            
         
               3)
            
            
               Vai Direktīvas 2006/112 80. panta 1. punktā ir izsmeļoši uzskaitīti gadījumi, kad ir izpildīti nosacījumi, ar kādiem dalībvalsts drīkst pieņemt pasākumus, saskaņā ar kuriem nodokļu aprēķina bāze par piegādēm ir darījuma tirgus vērtība?
            
         
               4)
            
            
               Vai tāda valsts tiesību norma, kāds ir Zakon za danak varhu dobavenata stoynost (Pievienotās vērtības nodokļa likuma) 27. panta 3. punkta 1. apakšpunkts, ir pieļaujama citādos apstākļos, nekā tie, kas uzskaitīti Direktīvas 2006/112 80. panta 1. punkta a), b) un c) apakšpunktā?
            
         
               5)
            
            
               Vai tādā lietā kā šī lieta Direktīvas 2006/112 80. panta 1. punkta c) apakšpunktam ir tieša iedarbība, un vai valsts tiesa to drīkst tieši piemērot?
            
         
      (1)  OV L 347, 1. lpp.